

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

UPRAVNI ODJEL ZA FINANCIJE, GOSPODARSTVO,

KOMUNALNE DJELATNOSTI I PROSTORNO PLANIRANJE

KLASA: 406-01/19-01/5

URBROJ:238/10-02-02/4-19-4

Ivanić-Grad, 27. ožujka 2019.

Temeljem članka 198. stavak 4. Zakona o javnoj nabavi (Narodne novine, broj 120/16) i članka 11. Pravilnika o planu nabave, registru ugovora, prethodnom savjetovanju i analizi tržišta u javnoj nabavi (Narodne novine, broj 101/17), naručitelj, Grad Ivanić-Grad objavljuje:

**Izvješće o prethodnom savjetovanju sa zainteresiranim gospodarskim subjektima za nabavu male vrijednosti po grupama:**

**GRUPA 1. - radovi na rekonstrukciji dječjeg vrtića**

**GRUPA 2. - opremanje dječjeg vrtića**

**1. Naziv, adresa i OIB naručitelja:**

Grad Ivanić-Grad, Park hrvatskih branitelja 1, Ivanić-Grad, OIB: 52339045122

**2. Evidencijski broj nabave:**

Evidencijski broj nabave: 15/2019.

**3. Predmet nabave:**

Projekt „Rekonstrukcija Dječjeg vrtića Ivanić-Grad, objekt Tratinčica, Posavski Bregi“ financira se iz podmjere 7.4. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ – provedba tipa operacije 7.4.1. „Ulaganja u pokretanje poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ iz Programa ruralnog razvoja Republike Hrvatske za razdoblje 2014. – 2020.

Predmet ovog postupka javne nabave je rekonstrukcija Dječjeg vrtića Ivanić-Grad, objekt Tratinčica, Posavski Bregi, opremanje kuhinje, praonice i garderobe te izgradnja i rekonstrukcija dječjeg igrališta, sukladno Troškovnicima za pojedinu grupu.

**4. Opis i oznaka grupe predmeta nabave:**

Predmet nabave je podijeljen na slijedeće grupe predmeta nabave:

GRUPA 1. - radovi na rekonstrukciji dječjeg vrtića

Oznaka i naziv iz Jedinstvenog rječnika javne nabave (CPV- a):

45214100-1 Građevinski radovi na zgradama za dječji vrtić

Predmetni radovi obuhvaćaju građevinsko-obrtničke radove, radove vodovoda i kanalizacije, radove na elektroinstalacijama (struja, telefon), strojarske radove (grijanje) te radove instalacije vatro dojave.

GRUPA 2. - opremanje dječjeg vrtića

Oznaka i naziv iz Jedinstvenog rječnika javne nabave (CPV- a):

39000000-2 Namještaj (uključujući uredski namještaj), unutarnja oprema, kućanske naprave (osim rasvjete) i sredstva za čišćenje

Predmetna nabava obuhvaća opremanje kuhinje, praonice i garderobe te zamjenu bojlera.

**5. Datum početka prethodnog savjetovanja:**

Grad Ivanić-Grad je dana 18. ožujka 2019. godine opis predmeta, tehničke specifikacije, kriterije za kvalitativni odabir gospodarskog subjekta, kriterij za odabir ponude i posebne uvjete za izvršenje ugovora, stavio na prethodno savjetovanja sa zainteresiranim gospodarskim subjektima.

**5. Datum završetka prethodnog savjetovanja:**

Prethodno savjetovanje sa zainteresiranim gospodarskim subjektima završilo je dana 25. ožujka 2019.godine.

**6. Navod je li tijekom savjetovanja naručitelj održao sastanak:**

Tijekom savjetovanja naručitelj nije održao sastanak.

**7. Primjedbe i prijedlozi:**

Tijekom trajanja prethodnog savjetovanja nisu zaprimljene primjedbe i prijedlozi zainteresiranih gospodarskih subjekata.